…zé, den  deværieu ag ou stad. Mæs a berh Germénen, en dra-zé ne oé nitra quin nameid un aboeissance pront der péh e houlenné en Eutru-Doué guet-hi. Gout e hré reih mad ne vehé quet bet digouéhet en disterran droug guet hé deved, hag en en devehé bet ou goarnet en Eutru-Doué ean-memb, é pad ma vehé bet pèl doh-thai. Gùir é neoah penaus, ou dilezel èlcé, e oé ou laquat é peb riscl ha dangér. Forest Bouconn, péhanni e zou tostig tra hag e sco memb ar barqueu pibrac é peré é pairé en deved-men, e oé carguet a vleidi peré,  deustou de ol sourci hag apertiss er vugulion, e hré liès paud mad a zroug é misq el lonnèd e oarnent én dro dehou. Banden deved Germénen ne vehé quet bet a dra sur muioh én abri doh ou hounar argarhus, pe ne vehé quet bet goarnet dré un dorn a ziarlué, dré zorn en Eutru-Doué ean-memb.  Er memb dorn-zé e bellé hoah open peb goal ha droug aral e hellé digouéh guet er heih deved-men.  Germénen enta, quentéh avel ma cleué er hloh é sonnein den overen, e blanté hé bah  pé hé heguil én doar, hag e ….